**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.06.2019, ora 08.00 – 28.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.06.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la 27.06.2019, la ora 12.45, atenționarea hidrologică nr. 48-COD GALBEN, valabilă în intervalul 27.06.2019, ora 15:00 – 28.06.2019, ora 12:00,** **vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri cu posibile depășiri ale COTELOR DE ATENŢIE pe râurile din bazinele hidrografice**: Vişeu, Iza **(judeţul Maramureş)**, Tur **(judeţul Satu Mare)**,Lăpuş – bazin superior şi afluenţi bazin mijlociu şi inferior **(judeţul Maramureş),** Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud),** Someş– afluenţii mici aferenţi sectorului aval S.H. Dej **(judeţele Cluj, Sălaj, Maramureş şi Satu Mare),** Crasna **(judeţele Sălaj şi Satu Mare)**,Barcău **(judeţele Sălaj şi Bihor),** Crişul Repede – bazin superior şi afluenţi bazin mijlociu şi inferior **(judeţele Cluj şi Bihor),** Crişul Negru – bazin superior şi afluenţi bazin mijlociu şi inferior **(judeţele Bihor şi Arad),** Crişul Alb – bazin superior şi afluenţi bazin mijlociu şi inferior **(judeţele Hunedoara şi Arad),** Mureş – afluenţii aferenţi sectorului aval confluenţă Târnave **(judeţele Alba, Sibiu, Hunedoara şi Arad),** Bega – bazin amonte S.H. Balinţ şi afluenţi bazin mijlociu şi inferior, Timiş - bazin amonte S.H. Lugoj şi afluenţi bazin mijlociu şi inferior **(judeţele Timiş şi Caraş Severin). Fenomenele se pot produce cu probabilitate și intensitate mai mare ȋn intervalul 27.06.2019, ora 17:00 – 28.06.2019, ora 03:00, pe unele râuri din judeţele: Maramureş, Bistriţa Năsăud, Satu Mare şi Sălaj.**

Această atenționare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HUNEDOARA, MARAMUREŞ, SATU MARE, SĂLAJ, SIBIU şi TIMIŞ (12 prefecturi) – COD GALBEN.*

**Debitele au fost** **în creștere, ca urmare a** precipitațiilor căzute în interval și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Arieș, Bega, Timiș, Bârzava, Caraș, Nera, Cerna, Trotuș, Bârlad, afluenții Mureșului inferior și Oltului mijlociu, iar pe celelalte râuri au fost în general în scădere.

Creșteri mai însemnate de niveluri și debite, cu depășirea **COTELOR DE APĂRARE**, s-au înregistrat pe unele râuri mici din zonele de deal și munte din Maramureș, Crișana, Banat și sudul Moldovei datorită precipitațiilor sub formă de averse torențiale căzute în interval.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Someșul Mic, Crișul Repede, Bega, Pogăniș, Bârzava, Jiu, Vedea, Ialomița, Buzău, Râmnicu Sărat, Putna, Bistrița, Moldova, Suceava, cursurile superioare ale Carașului și Oltului și pe cursul inferior al Barcăului.

Se situează peste **COTA DE INUNDAŢIE** râul Prut la staţia hidrometrică Şiviţa (435+17)-jud. GL și peste **COTA DE ATENŢIE** râul Prut la staţia hidrometrică Oancea (440+40)-jud. GL.

În interval s-a situat peste **COTA DE INUNDAȚIE** râul Goleț la stația hidrometrică Goleț (310+20)-jud. CS.

În interval au fost emise **o avertizare hidrologică pentru fenomene imediate și trei atenționări hidrologice pentru fenomene imediate.**

**Debitele vor fi, în general, în scădere**, exceptând cursurile mijlocii și inferioare ale Someșului, Crișurilor, Mureșului, Begăi, Timișului și cursurile inferioare ale Crasnei, Barcăului, Bârzavei, Carașului, Nerei, Cernei, Trotușului și Bârladului, unde vor fi în creștere datorită propagării.

Pe râurile din bazinele hidrografice Jiu, Vedea, Argeș, Ialomița, afluenții Oltului inferior și pe cele din Dobrogea debitele vor fi staționare.

Sunt posibile scurgeri importante pe versanți, torenți și pâraie și creșteri mai însemnate, izolate, de niveluri și debite pe unele râuri mici din zonele de deal și munte, în special din sudul țării, ca urmare a precipitațiilor sub formă de averse, temporar accentuate, prognozate.

Se vor mai situa peste **COTA DE INUNDAŢIE** râul Prut la staţia hidrometrică Şiviţa (435+10)-jud. GL și peste **COTA DE ATENŢIE** râul Prut la staţia hidrometrică Oancea (440+30)-jud. GL.

**DUNĂRE**

**Debitul la intrarea în ţară** (secţiunea Baziaş) **î**n intervalul 27-28.06.2019 **a fost în scădere, având valoarea de 6400 m3/s**, egală cu media multianuală a lunii **iunie (6400 m3/s).**

Pe tot sectorul aval de Porţile de Fier debitele au fost în scădere.

Nivelurile se situează peste **FAZA I DE APĂRARE** la stațiile hidrometrice Isaccea (380+28) – jud. TL și Tulcea (320+14) – jud. TL.

**Debitul la intrarea în ţară** (secţiunea Baziaş) **va fi staționar (6400 m3/s).**

Pe tot sectorul din aval de Porţile de Fier debitele vor fi în scădere.

Nivelurile se vor situa peste FAZA I DE APĂRARE pe sectorul Isaccea – Tulcea, cu valori cuprinse între 10-20 cm.

**Se situează în faza I de apărare următoarele sectoare de dig:**

**-jud. Constanţa:** Ciobanu-Gârliciu (km 19+150, 21+950, 25+450);

**-jud. Tulcea:** Tulcea-Nufăru, Pardina, Sf. Gheorghe, dig Crişan, dig Mila 23, dig Letea, Ostrov-Peceneaga, Peceneaga-Turcoaia, Gârliciu-Dăeni, Măcin-Iglița-Carcaliu, 23 August-Grindu, Grindu-Canton km 30, Smârdan-23 August I şi II (din administrarea S.G.A. Tulcea), dig loc. Măcin, dig loc. Smârdan, dig Mahmudia, (din administrarea consiliilor locale);

**Se situează în faza a II-a de apărare următoarele sectoare de dig:**

**-jud. Tulcea:** Ciulineț-Isaccea, Canton km 30-Ciulineț, Tudor Vladimirescu, Gorgova, R3 (din administrarea S.G.A. Tulcea), dig loc. Chilia Veche, dig loc. Nufăru-Victoria (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale);

**Se situează în faza a III-a de apărare următoarele sectoare de dig:**

**-jud. Tulcea:** R4 (din administrarea S.G.A. Tulcea).

**2.** **Situaţia meteorologică în intervalul 27.06.2019, ora 08.00 – 28.06.2019, ora 06.00**

**Administraţia Naţională de Meteorologie (A.N.M.) a emis la 27.06.2019, la ora 10.30, avertizarea meteorologică nr. 60 alcătuită din două mesaje, astfel:**

**MESAJ 1-AVERTIZARE METEOROLOGICĂ**

**-COD PORTOCALIU în intervalul 27.06.2019, ora 13:00-28.06.2019, ora 01:00- intensificări puternice ale vântului, vijelii, grindină, cantități de apă însemnate: „la începutul intervalului în Moldova și Maramureș, apoi și în Transilvania, Crișana, local în Banat și nord-estul Munteniei, vor fi perioade în care vântul va avea intensificări puternice, cu rafale, în general, de 80...100 km/h, vor fi vijelii, frecvente descărcări electrice și averse torențiale. Îndeosebi în nord-vestul teritoriului se va semnala grindină de dimensiuni medii și mari, iar în intervale scurte de timp sau prin acumulare, se vor înregistra cantități de apă ce vor depăși 40 l/mp și izolat 50...60 l/mp.**”

**-COD GALBEN în intervalul 27.06.2019, ora 20:00–28.06.2019, ora 01:00- instabilitate atmosferică temporar accentuată: „în intervalul menționat, în Dobrogea, local în Muntenia și Banat, precum și în nordul Olteniei vor fi perioade cu instabilitate atmosferică accentuată ce se va manifesta prin intensificări ale vântului, vijelii, descărcări electrice, averse ce vor avea și caracter torențial și, posibil, grindină. Cantitățile de apă vor depăși local 20...25 l/mp și izolat 35....40 l/mp. *NOTĂ: În după-amiaza zilei de joi, 27 iunie, local în zonele de câmpie vremea va fi caniculară, iar disconfortul termic accentuat. Indicele temperatură-umezeală (ITU) va depăși ușor pragul critic de 80 de unități*”.**

**MESAJ 2: ATENŢIONARE METEOROLOGICĂ**

**-COD GALBEN în intervalul 28.06.2019, orele 01:00 – 06:00 - manifestări de instabilitate atmosferică temporar accentuată: „**în Banat, local în Muntenia și în zona Carpaților Meridionali și de Curbură vor fi perioade cu instabilitate atmosferică temporar accentuată ce se va manifesta prin intensificări ale vântului, vijelii, descărcări electrice, averse ce vor avea și caracter torențial și, posibil, grindină. Cantitățile de apă vor depăși local 20...25 l/mp și pe arii restrânse 35 l/mp.”

Aceastăavertizare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

***-****ALBA, ARAD, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CLUJ, COVASNA, GALAŢI, HARGHITA, HUNEDOARA, IAŞI, MARAMUREŞ, MUREŞ, NEAMŢ, SATU MARE, SĂLAJ, SIBIU, SUCEAVA, TIMIŞ, VASLUI şi VRANCEA* (25 de prefecturi) – *COD PORTOCALIU;*

*-ARGEŞ, CARAŞ-SEVERIN, CĂLĂRAŞI, CONSTANŢA, DÂMBOVIŢA, GORJ, IALOMIŢA, MEHEDINŢI, PRAHOVA, TULCEA şi VÂLCEA (11 prefecturi)- COD GALBEN-MESAJ 1;*

*-ARGEŞ, BRAŞOV, BUZĂU, CARAŞ-SEVERIN, COVASNA, DÂMBOVIŢA, GORJ, HUNEDOARA, MEHEDINŢI, PRAHOVA, SIBIU, TIMIŞ, VÂLCEA şi VRANCEA (14 prefecturi) - COD GALBEN-MESAJ 2.*

**În ţară,** pe parcursul zilei vremea a fost călduroasă, izolat caniculară în regiunile extracarpatice. Disconfortul termic a crescut și mai ales după-amiaza indicele temperatură-umezeală (ITU)a atins și a depășit ușor pragul critic de 80 de unități pe arii relativ extinse în Banat, Crișana, Oltenia, Muntenia, Moldova, Dobrogea, local în Maramureș și izolat în Transilvania*.* Totodată instabilitatea atmosferică s-a accentuat treptat în jumătatea de nord a țării, unde au fost înnorări temporar accentuate, vânt cu intensificări trecător puternice și local cu aspect de vijelie și viteze cuprinse în general între 75 și 95 km/h, averse care au avut și caracter torențial și frecvente descărcări electrice. Cantitățile de apă au depășit 15...25 l/mp și pe suprafețe mici 40...50 l/mp (până la 60 l/mp la Oradea - județul Bihor). Izolat s-au consemnat și căderi de grindină, din datele colectate la stațiile meteorologice și hidrologice - pe raza județelor Maramureș, Suceava, Botoșani și Iași, iar din date externe, în județul Arad. În cursul serii și al nopții manifestări ale instabilității atmosferice, de intensitate mult mai redusă și pe suprafețe mici, au apărut și în restul teritoriului. Temperaturile maxime au fost cuprinse între 27 de grade la Întorsura Buzăului și 36 de grade la Focșani, Slobozia și Piatra Neamț. La ora 06 se înregistrau valori termice cuprinse între 14 grade la Întorsura Buzăului și 24 de grade la Constanța-Dig. Cu totul izolat, spre sfârșitul intervalului, în Maramureș și Transilvania a fost ceață.

**Observație:** de ieri dimineață, de la ora 6.00, au fost în vigoare 15 avertizări pentru fenomene meteorologice periculoase imediate, după cum urmează:

-SRPV Timișoara: 6 avertizări cod roșu și 2 cod portocaliu;

-SRPV Cluj: 3 avertizări cod roșu;

-SRPV Sibiu: 1 avertizare cod roșu și 1 atenționare cod galben;

-CNPM: 2 avertizări cod roșu - 1 pentru SRPV Timișoara și 1 pentru SRPV Cluj-Napoca.

**La Bucureşti,** pe parcursul zilei vremea a fost călduroasă, cu disconfort termic ridicat și un indice temperatură-umezeală (ITU) care a depășit ușor pragul critic de 80 de unități. Cerul a fost mai mult senin ziua și temporar noros noaptea. Vântul a suflat slab și moderat. Temperatura maximă a fost de 33 de grade la Băneasa și de 34 de grade la Afumați și Filaret. La ora 06.00 se înregistrau 18 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 28.06.2019, ora 08.00 –29.06.2019, ora 8.00**

**În ţară,** valorile termice se vor situa în jurul mediilor climatologice specifice datei, cu maxime ce se vor încadra între 23 de grade în nordul Moldovei şi 31 de grade în vestul şi sud-vestul Olteniei și minime în general între 7 și 17 grade. Cerul va fi variabil, cu înnorări temporare, averse și descărcări electrice pe arii relativ extinse în Oltenia, local în Muntenia, în zona Carpaților Meridionali și de Curbură și doar izolat în restul teritoriului. Punctiform cantitățile de apă vor putea depăși 15...20 l/mp. Vântul va sufla slab și moderat, local cu intensificări, îndeosebi în estul țării și la munte, cu viteze la rafală în general între 40 și 50 km/h.

**La Bucureşti** vremea va fi normală din punct de vedere termic, cu o maximă de 28...29 de grade și o minimă de 15...17 grade. Cerul va fi temporar noros, iar după-amiaza și seara vor fi intervale cu averse și descărcări electrice. Vântul va sufla slab și moderat.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE